EkBass/fiwiki-20250220-pages-articles huggingface dataset:
Cova da Beira

Cova da Beira on Portugalin Região Centroon kuuluva ala-alue. Sen pinta-ala on 1 373 km² ja väkiluku 87 869 (2011). == Kunnat == * Belmonte * Covilhã * Fundão ==Lähteet== Luokka:Portugalin alueet Luokka:Região Centro
Tekniset

Tekniset kauppiasosuuskunta on kodintekniikkaliikkeiden ryhmä, joka Suomessa omistaa Euronics–tavaramerkin. Kauppiaat omistavat myymälänsä, mutta verkkokauppa on ketjun hallinnassa. Ketju myy kodinelektroniikkaa ja kodintekniikkaa. Euronics on alan suurin toimija Euroopassa. Yritys toimii 36 maassa ja sillä on 8 800 myymälää. == Lähteet == Luokka:Suomalaiset kauppaketjut Luokka:Suomalaiset kodintekniikkakaupat
Minho-Lima

Minho-Lima on Portugalin Região Norteen kuuluva osa-alue. Se sijoittuu Minho- ja Lima-jokien väliin. Sen pinta-ala on 2 210 km² ja väkiluku noin 244 836 (2011). == Kunnat == *Arcos de Valdevez *Caminha *Melgaço *Monção *Paredes de Coura *Ponte da Barca *Ponte de Lima *Valença *Viana do Castelo *Vila Nova de Cerveira ==Lähteet== Luokka:Portugalin alueet
Cávado

Cávado on Portugalin Região Norten ala-alue. Sen pinta-ala on 1 243 km² ja väkiluku noin 410 169 (2011). Alueen suurin kaupunki on Braga. == Kunnat == *Amares *Barcelos *Braga *Esposende *Terras de Bouro *Vila Verde ==Lähteet== Cavado
Baixo Mondego

Baixo Mondego on Portugalin Região Centroon kuuluva ala-alue. Nimensä se on saanut Mondegojoesta. Baixo Mondegon pinta-ala on 2 062 km² ja väkiluku noin 332 326 (2011). Noin puolet asukkaista alueen asuu joko Coimbrassa tai Figueira da Fozissa. == Kunnat == *Cantanhede *Coimbra *Condeixa-a-Nova *Figueira da Foz *Mira *Montemor-o-Velho *Penacova *Soure ==Lähteet== Luokka:Portugalin alueet Luokka:Região Centro
Albergaria-a-Velha

Albergaria-a-Velha on Portugalin kunta Aveiron piirissä Centron hallintoalueella. Sen pinta-ala on noin 159 neliökilometriä ja väkiluku 25 263 (vuonna 2022). Kaupungin väestötiheys on siten 159,1 asukasta neliökilometrillä. Albergaria-a-Velhan pormestari on kansanpuolueen António Augusto Amaral Loureiro e Santos. == Freguesiat == * Albergaria-a-Velha * Alquerubim * Angeja * Branca * Frossos * Ribeira de Fráguas * São João de Loure * Valmaior == Lähteet == == Aiheesta muualla == * Viralliset sivut Luokka:Portugalin kunnat
Pähkähullujen paratiisi

Pähkähullujen paratiisi (), televisioesityksissä myös Mykkä leffa, on Mel Brooksin ohjaama ja käsikirjoittama yhdysvaltalainen komediaelokuva vuodelta 1976. Se on englanninkielisen nimensä mukaisesti mykkäelokuva, ja Brooks näyttelee pääosassa elokuvaohjaajaa, joka ryhtyy ohjaamaan mykkäelokuvaa. Useat kohtaukset parodioivat vanhojen mykkäkomedioiden slapstick-huumoria. == Juoni == Elokuvassa Iso Elokuvastudio on joutumassa pahan Hotkis ja Nielaus -yhtiön käsiin (joissakin käännöksissä yhtiön nimi, Gulf+Westerniä parodioiva Engulf and Devour on suomeksi ”Ahma ja rohmu”). Mel Funn -niminen ohjaaja (Brooks) ilmoittaa Studiopomolle pelastavansa studion tekemällä mykkäelokuvan, mutta saadakseen sille suosiota hänen täytyy hankkia siihen Hollywoodin kuuluisimmat tähdet. Elokuvassa nähdäänkin useita aikansa kuuluisuuksia, kuten Paul Newman, Burt Reynolds, Liza Minnelli ja James Caan. Elokuvassa on monia yhteenottoja Hotkis ja Nielaus -yhtiön kanssa ja lopuksi taistellaan mykkäelokuvan filmikopiosta. Ironisesti koko elokuvan ainoan vuorosanan lausuu ranskalainen pantomiimitaiteilija Marcel Marceau: hän sanoo ”Non!” (’ei’), kun Funn pyytää häntä elokuvaansa. Kyseessä oli Marceaun uran ainoa puherooli elokuvissa.Salon Brilliant Careers: Marcel Marceau. Elokuvan päänäyttelijät Mel Brooks, Dom DeLuise ja Marty Feldman esittävät kaikki hahmoja, joilla on sama etunimi kuin heillä itsellään. Muut tähtinäyttelijät esittävät itseään. ==Vastaanotto== Pähkähullujen paratiisi ylsi Suomessa 108 227 teatterikatsojallaan vuoden 1976 ensi-iltaelokuvista 13:nneksi katsotuimmaksi. Video-oppaassa vuodelta 1994 Asko Alanen kirjoittaa elokuvan välillä takeltelevan, mutta huippukohtien tekevän siitä jatkuvasti viehättävän. Hän antaa elokuvalle neljä tähteä viidestä, mikä vastaa sanallista arviota ”erinomainen”. Helsingin Sanomien Mikael Fränti piti Pähkähullujen paratiisia absurdina ja irvokkaana komediana, joka hukkaa mykkäfilmin klovnerian keinot Mel Brooksin omien itsetyytyväisten pilojen ja vitsien alle. Suomen Kuvalehden Reijo Vahtokarin mielestä elokuva on Mel Brooksin ehdottomasti parhaita, täynnä tekijälleen tyypillistä lapsellista muttei koskaan pahantahtoista tabujen rikkomista. == Lähteet == Luokka:Yhdysvaltalaiset komediaelokuvat Luokka:Yhdysvaltalaiset mykkäelokuvat Luokka:Mel Brooksin ohjaamat elokuvat Luokka:Vuoden 1976 yhdysvaltalaiset elokuvat Luokka:Elokuvat elokuvanteosta
Anadia

Anadia on Portugalin kunta Aveiron piirissä Centron hallintoalueella. Sen pinta-ala on noin 217 neliökilometriä ja väkiluku 27 875 (vuonna 2022). Kunnan väestötiheys on siten 128,7 asukasta neliökilometrillä. Anadian pormestari on Teresa Belém Cardoso. == Freguesiat == * Aguim * Amoreira da Gândara * Ancas * Arcos * Avelãs de Caminho * Avelãs de Cima * Mogofores * Moita * Óis do Bairro * Paredes do Bairro * Sangalhos * São Lourenço do Bairro * Tamengos * Vila Nova de Monsarros * Vilarinho do Bairro == Lähteet == == Aiheesta muualla == * Viralliset sivut Luokka:Portugalin kaupungit
Arouca

Arouca on kunta Aveiron piirissä, Portugalissa. Se kuuluu Porton metropolialueeseen. Sen pinta-ala on 329,1 km² ja väkiluku noin 22 000 (2013). Arouca sijaitsee hedelmällisessä laaksossa, joka aukeaa länteen. Siellä on fossiileita ja geologisia nähtävyyksiä, ja alueelle on perustettu Unescon geopark. Vuoristossa ja kukkuloilla elää monia harvinaisia kasvi- ja eläinlajeja. Alueella on ollut volframikaivoksia, joita ennen toista maailmansotaa hyödynsivät sekä englantilaiset että saksalaiset yritykset. Arouca on ollut maurien hallinnassa. Reconquistan jälkeen sinne rakennettiin luostari. Kunnan juhlapäivä on 2. toukokuuta. São João de Valinhasin arkeologinen kohde sijaitsee Aroucassa. == Freguesiat == * Albergaria da Serra * Alvarenga * Arouca * Burgo * Cabreiros * Canelas * Chave * Covelo de Paivó * Escariz * Espiunca * Fermedo * Janarde * Mansores * Moldes * Rossas * Santa Eulália * São Miguel do Mato * Tropeço * Urrô * Várzea == Lähteet == == Aiheesta muualla == * Viralliset sivut Luokka:Portugalin kunnat
Lämäri

Lämäri (Slap Shot) on vuonna 1977 ensi-iltansa saanut yhdysvaltalainen komedia, jota on usein pidetty yhtenä kaikkien aikojen parhaimmista urheiluelokuvista. Sen on ohjannut George Roy Hill. Elokuva oli huomattava menestys, ja se sai lopulta jatko-osan Lämäri 2. Se ei kuitenkaan saanut yhtä suurta huomiota kuin edeltäjänsä. == Juoni == Paul Newman näyttelee Reggie Dunlop -nimistä jääkiekkopelaajaa, joka on sekä kapteeni että valmentaja joukkueessa nimeltään Charlestown Chiefs. Joukkue ei ole voittanut yhtään ottelua moneen vuoteen, ja omat fanitkin ovat jo kääntäneet sille selkänsä. Tuntematon omistaja aikoo lakkauttaa joukkueen. Reggie kuitenkin levittää paatuneena valehtelijana huhua, että Chiefsin tuntematon omistaja aikoo myydä joukkueen Floridaan, ja saakin pelaajien mielialan hiukan kohenemaan. Eräänä päivänä joukkueeseen palkataan kolme uutta pelaajaa, Hansonin veljekset, jotka kertovat itse pelanneensa aiemmin Rautaliigassa. Veljekset näyttävät tyhmiltä (pitkät hiukset, kulmikkaat silmälasit), mutta heidän älynsä onkin korvaantunut raa'alla voimalla. Heidän pelityyliään ilmentää mm. tapa laittaa foliota käsineiden alle nyrkin kovikkeeksi. Chiefsien joukkue lähteekin nousuun heti Hansonien päästyä kentälle, vaikka Reggie joutuukin noutamaan heidät usein putkasta ottelun jälkeen. Tämän jälkeen yrittää Reggie puhua omistajalle järkeä onnistumatta. Hänelle joukkue on vain verovähennys, joka säilyttää arvonsa lopetettunakin. Reggien täytyy kertoa totuus joukkueelle, joka on alusta alkaen uskonut häntä. == Näyttelijät == == Vastaanotto == Helsingin Sanomien Mikael Fränti kirjoitti elokuvan tv-esityksen alla 1986 Lämärin olevan hauska, valioluokan urheiluelokuva, josta välittyy jääkiekkoviihteen ilo ja hurmio. Hänestä Paul Newman selvästi nauttii roolistaan. == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Jääkiekkoelokuvat Luokka:Vuoden 1977 yhdysvaltalaiset elokuvat Luokka:George Roy Hillin ohjaamat elokuvat
Aveiro

Aveiro on Portugalin kaupunki Centron hallintoalueella. Se on Aveiron piirin pääkaupunki. Kaupungin pinta-ala on noin 198 neliökilometriä ja väkiluku 83 196 (vuonna 2022). Sen väestötiheys on siten 421,1 asukasta neliökilometrillä. Aveiron pormestari on José Ribau Esteves. Kaupungin juhlapäivä on 12. toukokuuta. Aveiron yliopisto on perustettu 1973. == Freguesiat == * Aradas * Cacia * Eirol * Eixo * Esgueira * Glória * Nariz * Nossa Senhora de Fátima * Oliveirinha * Requeixo * Santa Joana * São Bernardo * São Jacinto * Vera Cruz == Lähteet == == Aiheesta muualla == * Viralliset sivut Luokka:Portugalin kaupungit
Nivunen

Nivuset on reiden sisäpinnan alue, missä jalka liittyy vartaloon. Nivusissa sijaitsevat sukupuolielimet. Yläraajoissa nivustaipeita vastaavat kainalot. Kainaloiden tapaan nivustaipeissa on myös paljon hikirauhasia. Luokka:Anatomia Luokka:Seulonnan keskeiset artikkelit
Ien

Ien on hammasta ympäröivä pehmytkudos. Se koostuu vapaasta ikenestä, joka jatkuu ikenen reunasta hammasta vasten kiinnittyneeseen ikeneen. Ientä peittää kolme epiteeliä: oraali-ienepiteeli, sulkulaarinen epiteeli ja liitosepiteeli. Ikenen yleisimpiä sairauksia on ientulehdus, jossa ien on punoittava, aristava ja turvonnut sekä vuotaa herkästi verta. Ientulehdus johtuu huonosta suuhygieniasta ja paranee vain suuhygieniaa tehostamalla. Pahimmillaan ja hoitamattomana ientulehdus voi johtaa hampaiden kiinnityskudostulehdukseen eli parodontiittiin, joka vaatii ammattimaista hoitoa. Parodontiitti voi johtaa hampaiden menetykseen. Parodontium eli hammasta ympäröivät kudokset kiinnittävät hampaan leukaluuhun ja ienkudokseen, suojelevat hammasta purressa ja osallistuvat puolustusreaktioihin suun mikrobeja vastaan. Parodontiumiin kuuluu liitosepiteeli, sulkulaarinen epiteeli, oraaliepiteeli, supra- alveolisäikeet, parodontaaliligamentti, juurisementti ja alveoliluu.Therapia Odontologica, Hammaslääketieteen käsikirja, Luku 15 Ikenen sidekudos sisältää runsaasti kollageenista koostuvia säiemäisiä rakenteita, joiden tehtävänä on mm. stabiloida ja tukea sekä ientä että hampaita. === Ikenen säierakenteet === * Dentogingivaaliset säikeet - kulkevat sementistä sidekudokseen, tukee junktionaalista epiteeliä ja ikenen sidekudosta * Alveologingivaaliset säikeet - kulkevat alveoliharjanteen kärjestä ikenen sidekudokseen, kiinnittää ikenen luuhun * Dentoperiosteaaliset säikeet - kulkevat hampaan kiille-sementti -rajan läheisyydestä alveoliharjanteeseen, kiinnittää hampaan luuhun ja suojaa parodontaaliligamenttia * Sirkulaariset säikeet - kulkevat vapaassa ja kiinnittyneessä ikenessä hampaan ympäri, ylläpitää ienreunan muotoa * Transseptaaliset säikeet - kiinnittyvät vierekkäisten hampaiden sementistä sementtiin, ylläpitävät vierekkäisten hampaiden keskinäistä suhdettä, suojaavat luuta hampaiden välissä * Periostogingivaaliset säikeet - kulkevat luusta kiinnittyneen ikenen sidekudokseen, kiinnittävät ikenen luuhun * Interpapillaarinen - kiinnittyneessä ikenessä hampaiden välissä ja ympärillä, tukevat hampaiden välistä ienkudosta eli "papillaa" * Transgingivaalinen - risteilee joka toisen hampaan välillä kasvojen- ja suun puoleisesti, ylläpitävät hampaiden sijaintia hammaskaarella * Intersirkulaarinen - kiinnittyneessä ikenessä epiteelin alaisessa sidekudoksessa, stabiloivat hammasta hammaskaarella * Intergingivaalinen - hampaiden vapaiden pintojen kiinnittyneellä ikenellä, tukevat kiinnittyneen ikenen muotoa * Semigingivaalinen - hampaan hammasvälien puoleisilta pinnoilta toisille, sekä kasvojen- että suun puolella, ei ilmeisesti erityistä funktiota ==Lähteet== Luokka:Suu Luokka:Hammaslääketiede
Juuri (täsmennyssivu)

Juuri on vanha vanhaan kantauralilaiseen sanastoon tarkoittaen silloin kasvin maanalaista osaa, juurta . Nykyään se voi lisäksi tarkoittaa esimerkiksi seuraavia: * juuri, kasvin osa * juuri, hampaan tyviosa * juuri, hapatettavan ruokavalmisteen hapattava aines, kuten esimerkiksi taikinajuuri * juuri, matematiikassa laskutoimitus * juuri, matematiikassa yhtälön ja erityisesti potenssiyhtälön ratkaisu, * juurisolmu, graafiteorian käsite * juurihakemisto, päähakemisto tietotekniikassa * Juuri, ravintola Helsingissä * sukujuuret, esivanhempia yhteisönä * abstraktia tai konkreettista asiaan johtanutta syytä, alkujuuri === Sukunimenä === * Esko Juuri (1935-2010), sotilaskapellimestari Juuret voi tarkoittaa: * Juuret (Roots), Alex Haleyn romaani vuodelta 1976 ** Juuret (Roots), romaanin pohjalta tehty televisiosarja vuodelta 1977 * Juuret, Pelle Miljoona & Rockersin albumi vuodelta 1996 * Juuret, Vesku Jokinen & Sundin pojat -kokoonpanon albumi vuodelta 2012 * Juuret, rap-artisti Juliuksen albumi * ”Juuret”, Antti Tuiskun singlekappale vuoden 2009 albumilta Hengitän. == Lähde ==
Ciudad Bolívar

Ciudad Bolívar on Bolívarin osavaltion pääkaupunki Koillis-Venezuelassa Orinocojoen varrella. Kaupungissa asui vuoden 2011 väestönlaskennan mukaan 335 208 asukasta. Orinocojoki kapenee Ciudad Bolívarin kohdalla 1,6 kilometrin levyiseksi, ja on toistaiseksi ainoa kohta, jossa on silta joen yli. Kaupunki on tärkeä jokisatama. Kaupunki perustettiin vuonna 1764 nimellä Santo Tomé de Guayana de Angostura del Orinoco. Vuonna 1846 se nimettiin uudelleen vallankumousjohtaja Simón Bolívarin kunniaksi. == Lähteet == == Aiheesta muualla == Luokka:Venezuelan kaupungit
Ternimaito

Ternimaito on heti synnytyksen tai poikimisen jälkeen erittyvää maitoa. Sanaa voidaan käyttää niin lehmän kuin ihmisäidinkin ensimaidosta. Ihmisen ternimaidossa on lähes 3 % proteiineja, kun tavallisessa äidinmaidossa niitä on vain noin 1 %. Sitä erittyy useiden päivien ajan synnytyksen jälkeen. Ternimaito sisältää runsaasti vitamiineja, hivenaineita, vasta-aineita ja kasvutekijöitä. Näiden aineiden rakenne kuitenkin tuhoutuu ternimaidosta kuumennuksen tai pastöroinnin yhteydessä, joten niillä ei ole siinä tapauksessa vaikutusta tai tehoa; näistä vain proteiini säilyy. Sen sijaan pakastekuivaus säilyttää ternimaidon vaikuttavat ominaisuudet. Ternimaidon voi myös pakastaa sellaisenaan ja nauttia myöhemmin. Ternimaitoa on Suomessa tutkittu 1990-luvun puolesta välistä lähtien ja muun muassa Jyväskylän yliopiston vuonna 2003 tekemän tutkimuksen mukaan ternimaito edistää lihasten kasvua. Tämä johtuu tutkimuksen perusteella siitä, että ternimaidon käyttö lisää vapaita aminohappoja ja proteiinisynteesiä. Tutkimuksen on tehnyt professori Antti Mero. ==Ternimaito elintarvikkeena== Ternimaito myydään yleensä pakasteena, koska tällöin säilyvyys on parempi. Ternimaitoa voidaan käyttää ruokana muun muassa uunijuustoon, jossa ternimaito kypsytetään uunissa. Valmis uunijuusto syödään esimerkiksi maidon, sokerin ja kanelin kera. http://www.kotikokki.net/reseptit/nayta/291/Uunijuusto Ternimaitoa voi juoda sellaisenaan tai pakasteesta sulatettuna. ===Lehmän ternimaidon ravintosisältö=== * Rasva: 3,4 % * Proteiini: 4,6 % * Hiilihydraatti: 4 % * Orgaaniset hapot: 0,2 % Kansanterveyslaitos - Finelli - Ternimaito ==Ternimaito luontaistuotteena== Kuten mainitusta tutkimuksesta käy ilmi, ternimaidolla on suotuisia vaikutuksia. Jotkut juovat sitä sellaisenaan tai pakasteesta sulatettuna. Lähinnä erikoiskaupoista saa pakastettua ternimaitoa, yleensä 1 litran pulloissa. Teollisuus on alkanut myös valmistaa pakastekuivattua ternimaitoa kapseleihin. Myynnissä on sekä kotimaisia että ulkomaisia kapseleita ja jauheita, joilla luvataan olevan suotuisia vaikutuksia. Näitä tuotteita markkinoivat tahot ilmoittavat niiden tehoavan moniin vaivoihin. Näitä seikkoja ei kyetä tarkemmin tutkimaan, koska vertailuaineisto on hajanaista ja perustuu käyttäjän omiin subjektiivisiin havaintoihin ja tuntemuksiin. ==Suomalaishiihtäjien ternimaidonkäyttö== Jari Piiraisen mukaan suomalaisessa hiihtovalmennuksessa oli kova ternimaitobuumi 1990-luvulla, etenkin vuosina 1993–1994. Hänen mukaansa Lillehammerin olympialaisissa oli Suomen hiihtomaajoukkueella mukanaan ehkä jopa sata litraa ternimaitoa. Nykyisin ternimaitoa ei hiihdossa juuri käytetä. ==Etymologia== ”Ternimaito” on alkujaan länsisuomalainen murresana. Aikoinaan on esitetty, että sana olisi sukua sanskriitin vasikkaa tarkoittavalle tarnah-sanalle. Nyt kuitenkin katsotaan, että se olisi samaa alkuperää kuin suomen ”terhen” (’auer, ohut pilvi’). ==Lähteet== Luokka:Maito Luokka:Luontaistuotteet Luokka:Seulonnan keskeiset artikkelit Luokka:Imetys
George Fisher

George "Corpsegrinder" Fisher (s. 8. heinäkuuta 1970) on death metal -yhtye Cannibal Corpsen vokalisti. Jätettyään entisen bändinsä Monstrosityn Fisher liittyi Cannibal Corpseen 1996, jossa hänen ensiesiintymisensä oli Vile- albumilla. Fisher korvasi Cannibal Corpsen entisen laulajan Chris Barnesin, joka lähti yhtyeestä keskittyäkseen sivuprojektiinsa, yhtyeeseen Six Feet Under. Chris Barnesin lailla George Fisherkään ei tarvitse teknisiä apuvälineitä tai efektejä tuottaakseen rouhean mörisevää, matalaäänistä lauluääntään. "Tuollainen ääni suustani tulee, kun sen avaa", totesi Fisher eräässäkin haastattelussa. George Fisherin musiikilliset vaikuttajat ovat Death ja Kreator. Fisher julkaisi debyyttisooloalbuminsa ”Corpsegrinder” 4 helmikuuta 2022. ==Diskografia== Cannibal Corpse * * * * * * * * * * Monstrosity * * Serpentine Dominion * Serpentine Dominion (2016) == Lähteet == Luokka:Yhdysvaltalaiset metallimusiikin laulajat Luokka:Vuonna 1970 syntyneet Luokka:Elävät henkilöt
Danae

Danae () oli kreikkalaisessa mytologiassa Argoksen kuninkaan Akrisioksen tytär. Hän oli myös Perseuksen äiti. Akrisios sulki tyttärensä torniin (tai luolaan) kuultuaan oraakkelilta, että tämä synnyttäisi pojan, joka tulisi tappamaan Akrisioksen. Zeus kuitenkin saapui kultasateena Danaen luokse ja heidän liitostaan syntyi Perseus. Saatuaan tietää pojasta Akrisios käski sulkea sekä Danaen että Perseuksen arkkuun, joka heitettäisiin mereen. Arkku päätyi kuitenkin Serifoksen saarelle, jonka kuningas Polydektes rakastui Danaeen. Myöhemmin Perseuksen tapettua Medusan ja pelastettua Andromedan oraakkelin ennustus toteutui. Luokka:Kreikkalaisen mytologian prinsessat
Château Frontenac

Château Frontenac on Québecin kaupungissa Kanadassa sijaitseva luksushotelli. Se on yksi kaupungin suosituimmista nähtävyyksistä. Hotellin on suunnitellut arkkitehti Bruce Price alun perin Canadian Pacific Railwaylle. Hotelli valmistui vuonna 1893. Château Frontenac nimettiin Frontenacin kreivi Louis de Buaden mukaan, joka toimi Uuden Ranskan kuvernöörinä vuosina 1672-1682 sekä 1689-1698. Hotelli on nykyisin Legacy Hotels REITin omistuksessa, mutta sitä huoltaa ja operoi Fairmont Hotels and Resorts Torontosta käsin. == Aiheesta muualla == * Château Frontenac - Viralliset sivut Luokka:Kanadan hotellit Luokka:Quebec (kaupunki)
Anders Hejlsberg

Anders Hejlsberg (s. 1960) on tanskalainen Microsoftilla työskentelevä ohjelmistoarkkitehti, joka on ollut kehittämässä useita ohjelmointikieliä: Turbo Pascal, Delphi, C# ja TypeScript. Ennen siirtymistään vuonna 1996 Microsoftille C# -ohjelmointikielen kehitystä varten, Hejlsberg työskenteli Borlandilla Turbo Pascal -kääntäjän parissa, joka menestyi kaupallisesti erinomaisesti. Vuonna 2001 Hejlsberg vastaanotti "Dr. Dobb's Excellence in Programming Award" -palkinnon panoksestaan ohjelmistotyöhön. Vuonna 2012 Hejlsberg julkaisi Microsoftilla uuden TypeScript-ohjelmointikielen, joka laajentaa JavaScriptiä valinnaisella tyypityksellä. Hejlsbergin harrastuksiin kuuluvat muun muassa golf ja squash. == Lähteet == Luokka:Tietotekniikan kehittäjät Luokka:Tanskalaiset henkilöt Luokka:Microsoftin henkilöstö Luokka:Vuonna 1960 syntyneet Luokka:Elävät henkilöt
Human (Death)

Human on Death-yhtyeen neljäs studioalbumi, joka julkaistiin vuonna 1991. Human vahvisti sen, mistä edeltäjä Spiritual Healingillä oli jo viitteitä: soundien selkeys, loppuun asti hiottu tuotanto ja hyvin tekninen, ajoittain progressiivinen soittotyyli tuottivat tuloksen, joka oli edelleen brutaali mutta aivan erilainen kuin millään aikaisemmalla Death-albumilla. Chuck Schuldinerin sanoituksetkin muuttuivat syvällisemmiksi ja merkityksellisemmiksi verrattuna aikaisempien albumien suppeaan kauhuelokuvamaiseen mielikuvastoon. Human oli myös jonkinlainen läpimurto raskaan musiikin valtavirtaan. Singlestä "Lack of Comperehension" tehtiin musiikkivideo, joka sai hieman näkyvyyttä musiikkikanava MTV:llä. Albumi on yhtyeen parhaiten menestynyt albumi Yhdysvalloissa ja yksi kaikkien aikojen eniten myyneistä death metal -albumeista.http://www.amazon.com/gp/richpub/syltguides/fullview/2CQ2LGXT6YQCU Nykyäänkin monet metallimusiikin ystävät pitävät Humania erittäin korkeassa arvossa.Albumin arvosteluja Encyclopedia Metallum -sivustolla Se oli myynyt vuoteen 2008 mennessä puoli miljoonaa kappaletta maailmanlaajuisesti. Basisti Steve DiGiorgio lähti yhtyeestä nauhoitusten jälkeen (palatakseen myöhemmin takaisin Deathiin, Individual Thought Patternsin nauhoituksiin vuonna 1993). DiGiorgion korvaajaksi astui Skott Carino, joka oli mukana kiertueilla vuosina 1991–1992. Carino soitti myös bassoa kappaleessa "Cosmic Sea". Arvovaltainen musiikkilehti Guitar World listasi vuoden 2006 lokakuun numerossa lukijaäänestyksen perustuvan 100 parasta kitara-albumia. Human päätyi sijalle 82. == Kappaleet == # # # # # # # # === Singlet === == Kokoonpano == * Chuck Schuldiner – kitara, laulu, tuottaja * Steve DiGiorgio – basso * Paul Masvidal – kitara * Sean Reinert – rummut * Skott Carino – basso raidalla "Cosmic Sea" ;Muut * David Bett – kannen suunnittelu * Tim Hubbard – valokuvaus * Scott Burns – tuottaja, äänittäjä, miksaaja * Mike Fuller – masterointi * Eric Greif – manageri == Listasijoitukset == === Albumilista === Billboard (Pohjois- Amerikka) Vuosi Lista Sijoitus 1991 Heatseekers 34 == Arvostelut == * About.com: About.com * Allmusic: Allmusic review * Exclaim!: positiivinenExclaim! == Lähteet == ==Aiheesta muualla== * Albumin sanoitukset yhtyeen kotisivuilla * * Luokka:Vuoden 1991 albumit Luokka:Deathin albumit
Leo VII

Paavi Leo VII oli paavina tammikuulta 936 – 13. heinäkuuta 939.Hanska 2005: 319. Hänen oikeaa nimeään ei tunneta, ja hänestä yleensäkin tiedetään varsin vähän. Hänen syntymävuotensa on myös tuntematon. Hänen kuolinpäivänsä (13. heinäkuuta 939) on kuitenkin tiedossa, samoin päivä, jolloin hänestä tuli paavi (3. tammikuuta 936). Hän oli paavina yli kolme vuotta. Leo VII:n pontifikaatti sijoittuu Johannes XI:n ja Stefanus VIII:n väliin. == Lähteet == * === Viitteet === Luokka:Paavit Luokka:Syntymävuosi tuntematon Luokka:Vuonna 939 kuolleet
Tupakka-aski

Tupakka-aski tai savukeaski on neliskanttinen, yleensä ohuesta pahvista valmistettu rasia, joka on suunniteltu savukkeiden myyntipakkaukseksi ja niiden säilömistä varten. Askit on suunniteltu savukkeiden pitkäaikaiseen säilömiseen varastotiloissa, joten ne on suojattu läpinäkyvällä ilmatiiviillä muovilla ja vuorattu sisältä alumiinifoliolla, joka estää kuivumisen ja aromien haihtumisen. Kovat tupakka-askit ovat uudelleensuljettavia. Yleisin kovien askien koko on 20 savuketta. Suomessa myydään savukkeita 20 ja 24 savukkeen askeissa. Tupakka-askeja kutsutaan koon mukaan normaali- (20) ja maxiaskiksi (24, 27 tai 30). Verouudistuksen takia Suomessa tuli käyttöön 24 savukkeen maxiaski, ja aiemmat 27 tai 30 savukkeen askit ovat poistuneet. Pehmeiden askien koko on useimmiten 20 savuketta. Pehmeät tupakka-askit on tehty paperista, eivätkä ne ole uudelleensuljettavia. Savukkeita tai erityisesti pikkusikareita myydään pakattuna myös metallisiin koteloihin. Kotelot maksavat kuitenkin yhtä paljon kuin tavallinen aski, joten kotelon valmistusmateriaali ei vaikuta hintaan. Tupakka-askeja myydään myös 10 tai 20 askin tukkupakkauksissa, joita puhekielessä kutsutaan kartongeiksi. == Suomessa == Suomessa tuli voimaan uusi tupakkalaki elokuussa 2016. Tupakkalain kokonaisuudistuksella pantiin täytäntöön EU:n tupakkatuotedirektiivi vuodelta 2014.Tupakkapolitiikka Sosiaali- ja terveysministeriö Direktiivissä muun muassa asetetaan tiettyjä ehtoja tupakkatuotteiden pakkauksille. Tupakkapakkausten etu- ja takapuolesta pitää varata vähintään 65 prosenttia varoitusteksteille. Pakkaukset eivät saa sisältää mitään tietoja tuotteen sisältämästä nikotiinista, tervasta tai hiilimonoksidista.Pakkausmerkinnät ja esilläpito Suomen ASH ry Suomessa on perinteisesti verrattu jotain hintoja tupakka-askin hintaan. Ainakin vielä 2010-luvun alkupuolella varusmiehen päiväraha oli sidottu tähän indeksiin. Syksyllä 2018 aski punaista Marlboroa maksoi Suomessa 7,60 euroa.https://www.is.fi/taloussanomat/art-2000006206597.html Tupakan hintaa on korotettu puolivuosittain. Vuoden 2019 aikana tupakka-askin hinta nousi yhteensä noin 60 senttiä.https://www.iltalehti.fi/politiikka/a/c6e72e05-5d16-4b8c-a3c1-ab2cab961eb5 == Lähteet == == Aiheesta muualla == * EU:N tupakkatuotedirektiivi 2014/40/EU EUR-lex. Luokka:Tupakointi
Torsten Frings

Torsten Frings (s. 22. marraskuuta 1976 Würselen, Nordrhein-Westfalen, Saksa) on saksalainen jalkapallovalmentaja ja entinen keskikenttäpelaaja. == Ura == Frings aloitti varsinaisen jalkapallouransa Alemannia Aachenin junioreissa, josta hän kuuden vuoden jälkeen jatkoi Werder Bremenin edustusmiehistöön. Werder Bremenin riveissä hän voitti Saksan cupin vuonna 1999. Vuoden 2002 MM- turnauksen aikoihin moni Euroopan suurseura oli kiinnostunut hänestä ja hän siirtyikin Borussia Dortmundiin neljän vuoden sopimuksella. Vuonna 2003 hän palasi kentille loukkaantumisensa jälkeen. Vain 16 ottelun ja neljän maalin jälkeen hän siirtyi Bayern Müncheniin, jonka riveissä hän ei kuitenkaan viihtynyt. Vain vuoden jälkeen hän palasi takaisin Bremeniin vaihtokaupassa, jossa Valérien Ismaël siirtyi vastavuoroisesti Münchenin riveihin. Frings on pelannut uransa aikana kahdet EM- ja kahdet MM-kilpailut. Kaikkiaan hän pelasi 79 maaottelua ja teki niissä kymmenen maalia. Torsten Fringsillä on vaimonsa Petran kanssa kaksi lasta, Lisa-Katharina ja Lena Alina. Joulukuun lopussa 2016 Fringsistä tuli SV Darmstadtin päävalmentaja.Frings: "Bei Darmstadt hatte ich sofort Bock drauf" Hän sai potkut seurasta joulukuussa 2017, kun Darmstadt oli vajonnut 2. Bundesliigan putoamiskamppailuun.Absteiger Darmstadt 98 entlässt Trainer Frings == Lähteet == Luokka:Saksalaiset jalkapalloilijat Luokka:Vuonna 1976 syntyneet Luokka:Elävät henkilöt
Pyykösjärvi (järvi)

Pyykösjärvi on järvi Oulussa Linnanmaan, Pyykösjärven ja Kaijonharjun kaupunginosien välisellä alueella. Pinta-alaltaan järvi on Halajärven (n. 220 ha) jälkeen Oulun toiseksi suurin, noin 146 hehtaaria. Yksiosaisen altaan suurin pituus on noin kaksi kilometriä, leveys noin 800 metriä ja syvimmät kohdat noin 2,5 metriä. Keskisyvyydeltään vain 1,3-metrisen järven vesimäärä on noin 1,95 miljoonaa kuutiometriä. Järven pinta on 12,8 metriä merenpinnan yläpuolella. Pyykösjärvi on Kuivasojan vesistöalueen ylin järvi. Sen vedet laskevat Laholaisojaa pitkin Kuivasjärveen ja edelleen Perämereen. Pyykösjärven valuma-alue on noin 4,3 neliökilometriä ja käsittää lähiympäristön metsäojat sekä Hiltusenperänojan valuma-alueen. Tulva-aikana valuma-alueen koko kasvaa 9,7 neliökilometriin. Pyykösjärven tila on huonontunut 1980-luvun jälkeen merkittävästi. Järven suurin tulo-oja, Ruskonoja, käännettiin jo 1960-luvulla virtaamaan suoraan Pyykösjärven laskuojaan, ja nykytilanteessa Ruskonojan vettä pääsee järveen asti lähinnä keväällä entisen purku-uoman tulviessa. Kilometrin päässä sijaitsevan Kemiran lannoitepitoisia hulevesiä johdettiin Pyykösjärveen vuoteen 1990 saakka. Nykyisellään järveen tulee vettä luontaisesti enää sateena ja ympäristön asutusalueiden huuhtoutumina metsäojia myöten, ja nämä vedet ovat usein huonolaatuisia. Järvi on ollut rehevöitynyt jo vuosikymmenten ajan. Pyykösjärveä alettiin ilmastaa talvisin 1980-luvun puolivälissä kalakuolemien ehkäisemiseksi. Pyykösjärvelle ja alemmalle Kuivasjärvelle laadittiin vuonna 2004 kunnostussuunnitelma. Vuonna 2010 valmistui pumppaamo ja paineputki, joilla Oulujoen hyvälaatuista vettä johdetaan Pyykösjärveen talvikuukausina parantamaan rehevän järven happitilannetta. Lisäveden ansiosta kalakuolemilta on vältytty, ja järven yleinen kunto on ollut viime vuosina hitaasti kohenemaan päin. Pyykösjärven ravinnetasot ovat kumminkin edelleen korkealla, sillä ravinnepitoista pohjaliejua on monin paikoin toista metriä paksu kerros. Sinileväkukinnot ovat jatkossakin kesäisin mahdollisia. Kalmbergin kartastossa vuodelta 1856 Pyykösjärven nimi on Iso Kuivasjärvi ja nykyisen Kuivasjärven nimi puolestaan Alakuivasjärvi. ==Linnusto== Pyykösjärvi on monipuolinen lintuvesi. Tyypillisiä pesimälintuja ovat silkkiuikku (noin 10 paria), nokikana (5–10 paria) sekä sorsalinnut tukkasotka, telkkä, tavi, sinisorsa ja haapana. Yksi laulujoutsenpari on pesinyt järvellä vuosittain. Kahlaajista alueella tavataan esimerkiksi liroja ja taivaanvuohia. Lisäksi järvellä oleskelee koko avovesikauden ajan Ruskon jätekeskuksen alueella ruokailemassa käyviä lokkeja. Loppukeväällä järvellä on tavattu toista tuhatta pikkulokkia, kymmeniä vesipääskyjä sekä tuhansia pääskyjä. Syksyisin järvelle kerääntyy satoja vesilintuja, joista yleisimpiä ovat haapana, tukkasotka, isokoskelo ja telkkä. Lisäksi uiveloita on tavattu enimmillään satakunta. Syksyisin järvellä tavataan myös harmaahaikaroita, joita on enimmillään nähty kymmenkunta. ==Lähteet== == Aiheesta muualla == * Oulun kaupunki: Pyykösjärven ja Kuivasjärven kunnostuksen yleissuunnitelma Luokka:Kaijonharju Luokka:Linnanmaa Luokka:Oulun järvet Luokka:Kuivasojan vesistö
Paulo Wanchope

Paulo César Wanchope Watson (s. 31. heinäkuuta 1976) on costaricalainen entinen jalkapalloilija, joka pelasi viimeksi Yhdysvaltain Major League Soccerissa Chicago Firen joukkueessa kaudella 2007. Wanchope on Costa Rican maajoukkueen kaikkien aikojen paras maalintekijä. Pelaamissaan 73:ssa maaottelussa hän teki 45 maalia. Wanchope on kansainvälisesti yksi tunnetuimpia costaricalaisia jalkapalloilijoita. Vuonna 1997 hän siirtyi englantilaiseen Derby Countyyn, jossa hän viimeisteli 28 maalia pelaamassaan 79:ssä ottelussa. Muutkin Valioliiga-seurat kiinnostuivat hänestä ja hän siirtyikin West Ham Unitediin. West Ham Unitedissa hän pelasi vain 46 ottelua, josta hänet myytiin Manchester Cityyn. Manchester Cityä hän auttoi Valioliigaan nousussa, mutta kuitenkin vuoden 2004 aikana hän siirtyi jälleen. Tällä kertaa suuntana oli Espanjan pääsarja Primera División ja joukkue Málaga. Ura Espanjassa jäi kuitenkin lyhyeksi tummaihoisen Wanchopen kokeman rasismin takia, ja hän katsoikin parhaaksi vaihtaa joukkuetta qatarilaiseen Al-Gharafa Sports Clubiin. Kuitenkin, jo kuuden ottelun jälkeen hän palasi kasvattajaseuraansa Heredianoon. Tämän jälkeen hänellä oli vielä lyhyet sopimukset Rosario Centralin, FC Tokyon ja Chicago Firen kanssa ennen uran lopullista päättymistä vuonna 2007. Pelaajauran päätyttyä Wanchope toimi Heredianon valmentajana kaudella 2008-2009. Wanchope on pelannut Costa Rican jalkapallomaajoukkueessa useissa CONCACAF Gold Cupeissa. MM-kilpailuissa 2002 hän pelasi Costa Rican kaikissa kolmessa ottelussa avauskokoonpanossa ja teki maalin Brasiliaa vastaan. Hän teki 9. kesäkuuta 2006 Saksan vuoden 2006 MM- kisojen avausottelussa kaksi maalia Saksaa vastaan. Wanchopen ensimmäinen maaottelu oli 3. lokakuuta 1996 Venezuelaa vastaan. Hän pelasi 73 maaottelua, joissa teki 45 maalia (tilanne 20. kesäkuuta 2006). http://fifaworldcup.yahoo.com/06/en/w/player/154799_WANCHOPE_Paulo.html Wanchope toimi vuonna 2015 Costa Rican maajoukkueen päävalmentajana. Hän erosi elokuussa 2015 tapeltuaan vartijan kanssa alle 23-vuotiaitten maaottelun katsomossa. == Lähteet == Luokka:Costaricalaiset jalkapalloilijat Luokka:Costaricalaiset jalkapallovalmentajat Luokka:Vuonna 1976 syntyneet Luokka:Elävät henkilöt
Olli Riikonen

Olli Johannes Riikonen (s. 1968Suomen valtiokalenteri 2020, s. 588. Helsinki 2020. ISBN 978-952-14-4079-3) on Tohmajärven kunnanjohtaja vuodesta 2005 alkaen. Maaliskuussa 2021 hän aloitti määräaikaisessa tehtävässä Kuntaliiton valtionosuusasioiden erityisasiantuntijana. Tohmajärven kunnanjohtajan viransijaiseksi valittiin Mikko Löppönen. Hallintotieteen maisteri Riikonen oli Keskustanuorten puheenjohtaja vuosina 1991–1995. Pohjois-Karjalan liiton maakunta-asiamiehenä hän toimi 2003–2005. == Lähteet == Luokka:Keskustanuorten puheenjohtajat Luokka:Suomen Keskustan poliitikot Luokka:Tohmajärven kunnanjohtajat Luokka:Vuonna 1968 syntyneet Luokka:Elävät henkilöt
Geir Haarde

Geir Hilmar Haarde (s. 8. huhtikuuta 1951 Reykjavík) on islantilainen poliitikko, joka toimi Islannin pääministerinä vuosina 2006–2009 ja Itsenäisyyspuolueen () johtajana lokakuusta 2005 maaliskuuhun 2009. == Elämäkerta == Haarde syntyi Reykjavíkissa. Hän on yksi harvoista islantilaisista, joilla on sukunimi, sillä hänen isänsä oli norjalainen. Haarde opiskeli Yhdysvalloissa taloustiedettä ja kansainvälistä politiikkaa. Haarde on työskennellyt Islannin keskuspankin ekonomistina ja talousministerin erikoisavustajana. Alltingiin hänet valittiin vuonna 1987. Haarde oli talousministeri 1998–2005 ja ulkoministeri 2005–2006. Hän oli Itsenäisyyspuolueen puheenjohtaja lokakuusta 2005 Davíð Oddssonin eron jälkeen. Hän toimi tehtävässä maaliskuuhun 2009, jolloin hänen seuraajakseen valittiin Bjarni Benediktsson. === Pääministerinä === Haardesta tuli Islannin pääministeri 15. kesäkuuta 2006 Halldór Ásgrímssonin ilmoitettua eroavansa pääministerin paikalta 5. kesäkuuta 2006. Haarde johti aluksi pitkään jatkunutta Itsenäisyyspuolueen ja Edistyspuolueen hallitusta. Toukokuun 2007 vaaleissa agraarinen Edistyspuolue menetti viisi paikkaa ja Haarden toinen hallitus koottiin Itsenäisyyspuolueen ja sosiaalidemokraattisen Allianssin välille. Haarden kaudella Islannin taloustilanne romahti Yhdysvalloista lähteneen kansainvälisen finanssikriisin aikana. Valtio otti 29. syyskuuta 2008 haltuunsa 75 % maan kolmanneksi suurimman pankin Glitnirin osakkeista sille annettavaa 600 miljoonaa euroa vastaan. Maanantaina 7. lokakuuta Haarde piti televisiopuheen, jossa hän sanoi pelkäävänsä pankkikriisin kaatavan koko Islannin talouden ja maan ajautuvan vararikkoon. Haarde ilmoitti 26. tammikuuta 2009 hallituksensa kaatuneen. Hallitusta vastaan oli osoitettu mieltä jo kuukausia. Kansainvälinen talouskriisi ajoi Islannin talouden konkurssin partaalle lokakuussa, kun valtio joutui ottamaan haltuunsa kolme maan suurinta pankkia ja maan valuutan arvo romahti. Edellisenä päivänä kauppaministeri Björgvin G. Sigurðsson ja rahoitustarkastuksen johto erosivat katsottuaan menettäneensä kansan luottamuksen. Islannin hallituksesta tuli ensimmäinen talouskriisin kaatama Euroopan hallitus. Vain muutamaa päivää ennen hallituksensa kaatumista Haardelta oli löydetty kurkusta pahanlaatuinen kasvain. Hän ilmoitti hakeutuvansa hoitoon Alankomaihin. Syyskuussa 2010 Islannin parlamentti äänesti Haarden asettamisesta valtakunnanoikeuteen hänen osuudestaan talouskriisiin, joka ajoi Islannin lähes vararikkoon. ==Lähteet== == Aiheesta muualla == Luokka:Islannin pääministerit Luokka:Islannin ulkoministerit Luokka:Vuonna 1951 syntyneet Luokka:Elävät henkilöt
Timo Toropainen

Timo Toropainen on työskennellyt 1.5.2014 alkaen Eläkesäätiöyhdistyksen toimitusjohtajana. Aiemmin hän vaikutti pitkään media-alalla.Timo Toropainen ESY:n johtoon - Kauppalehti.fi Politiikan toimittajana hän toimi Suomenmaassa 1988–1990, Demarissa 1990, Ilta-Sanomissa 1991–1995 ja MTV3:n uutisissa 1995–1997. Sen jälkeen hän toimi Nelosen Suoraa asiaan -ajankohtaisohjelman pääjuontajana ja toimituspäällikkönä 1997–1998. Nelosen uutisissa hän työskenteli politiikan ja talouden toimittajana, uutisankkurina, 20.20.-haastatteluohjelman juontajana ja vaaliohjelmien vetäjänä 1998–2014. Joulukuussa 2012 Nelosen uutiset yhdistettiin Helsingin Sanomiin. Nuoren Keskustan Liiton puheenjohtajana Toropainen toimi kaksi kautta 1983 -1987. Pohjoismaiden keskustanuorten liittoa hän johti 1989. Suomen Varusmiesliiton puheenjohtajana hän toimi vuonna 1988. Toropainen kävi 205. Maanpuolustuskurssin. Kurssilaiset valitsivat hänet kurssin isännäksi. ==Lähteet== ==Aiheesta muualla== * Toropaisen virkaanastujaishaastattelu Eläkesäätiöyhdistyksen lehdessä Luokka:Keskustanuorten puheenjohtajat Luokka:Suomalaiset televisiotoimittajat Luokka:Suomalaiset uutisankkurit Luokka:Syntymävuosi puuttuu Luokka:Elävät henkilöt Luokka:Suomalaiset politiikantoimittajat
Vidigueira

Vidigueira on Portugalin kunta Bejan piirissä Alentejon hallintoalueella. Sen pinta-ala on noin 317 neliökilometriä ja väkiluku 5 230 (vuonna 2022). Kunnan väestötiheys on siten 16,5 asukasta neliökilometrillä. Vidigueiran pormestari on CDU:n eli kommunistisen puolueen ja vihreän puolueen liiton Rui Raposo. == Freguesiat == * Pedrógão * Selmes * Vidigueira * Vila de Frades == Lähteet == == Aiheesta muualla == * Viralliset sivut Luokka:Portugalin kunnat
Suomenniemen kirkko

Suomenniemen kirkko on A. H. Dalströmin suunnittelema puinen kirkko Mikkelin Suomenniemellä, Etelä-Savossa. Kirkko on rakennettu vuonna 1866, ja se edustaa uusgotiikkaa. Istumapaikkoja siinä on noin 600. Muodoltaan kirkko on tasavartinen ristikirkko. Sen keskustassa on monikulmainen kattoratsastaja. Alttaripäädyssä on matala sakaristo ja muissa päädyissä pienet "eteiskopit". Vuonna 1777 rakennettu kellotapuli sijaitsee lähellä kirkkoa. Kellotapulissa on kaksi kelloa, vuosilta 1778 ja 1780. Kirkon nykyiset, 16-äänikertaiset urut valmisti Urkurakentamo Tuomi vuonna 1983. Edelliset, 12-äänikertaiset urut valmisti Kangasalan urkutehdas 1921. Alttaritaulun Jeesus siunaa lapsia on maalannut taiteilija Hannes Malin vuonna 1924. Kirkko joutui tuhopolttoyrityksen kohteeksi joulukuussa 2009. Palokunta onnistui kuitenkin pelastamaan kirkon, joka sai vain vähäisiä vaurioita.http://www.mtv3.fi/uutiset/kotimaa.shtml/arkistot/kotimaa/2009/12/1016229 == Lähteet == == Aiheesta muualla == * * Suomenniemen seurakunnan kotisivut Kirkko Luokka:Suomen puiset ristikirkot Luokka:Mikkelin kirkkorakennukset Luokka:Suomen 1860-luvulla rakennetut kirkot
Letškhumi

Letškhumi () on historiallinen vuoristoalue Georgian luoteisosassa. Siihen kuuluvat Rioni- ja Tskhenistsqalijokien keskijuoksujen alueet sekä Ladžanurin jokilaakso. Alue kuuluu nykyään hallinnollisesti Ratša-Letškhumi ja Kvemo Svanetin alueeseen ja vastaa suurin piirtein Tsagerin piirikuntaa. Siihen kuuluu myös osia Tsqaltubon ja Ambrolaurin piirikunnista. Letškhumi rajautuu lännessä Samegreloon, pohjoisessa Svanetiaan, idässä Ratšaan ja etelässä Imeretiin. Letškhumin asutus on keskittynyt Rionijoen varrelle. Alueen asukkaat (letškhumeli) puhuvat länsigeorgialaista murretta, joka on läheistä sukua Imeretin alueella puhutulle georgialle. Historiallisesti Letškhumissa on puhuttu svania, joka on kuitenkin joutunut väistymään georgian tieltä. Esimerkiksi alueen nimeen kuuluva le- on tavallinen svanin kielessä käytetty prefiksi. == Historia == Alue on ollut asuttuna neoliittiselta kivikaudelta lähtien. Ensimmäiset muistiin kirjatut tapahtumat alueen historiasta ovat varhaiskeskiajalta. Aikalaislähteet kutsuivat aluetta nimellä Takveri, jonka Letškhumi vähitellen korvasi. Provinssi liitetään yleensä Scymniaan, jonka Prokopios mainitsi 500-luvulla Lazican kuningaskunnan vasallivaltioksi. Yhdistyneessä Georgian kuningaskunnassa 1000–1400-luvuilla Letškhumi oli Svanetian ja Ratšan ruhtinaiden (eristavi) hallinnassa. Kuningaskunnan hajottua provinssi tuli Imeretin hallintaan vuonna 1455. Jatkuvien feodaalisotien jälkeen voittajaksi selviytyi Tšikovanin suku, josta tuli puoli-itsenäisen Letškhumin hallitsijadynastia. Vuonna 1714 Bežan Tšikovanista tuli Samegrelon ruhtinas ja hän otti käyttöönsä Dadiani-dynastian nimen. Siten Letškhumi ja Samegrelo yhdistyivät Samegrelon ruhtinaiden hallintoon. Imeretin kuningas Solomon II (hallitsi 1792–1810) yritti useita kertoja saada Letškhumin takaisin Imeretin hallintaan. Venäjän keisarikunnan väliintulo johti Solomonin kuningaskunnan kaatumiseen ja Samegrelon liittämiseen Venäjään autonomisena alueena. Vuonna 1857 Venäjän viranomaiset lakkauttivat Samegrelon ruhtinaskunnan ja Letškhumista tuli sen mukana osa Kutaisin kuvernementtia. Yhdessä Svanetian kanssa Letškhumi muodosti Letškhumin mazran vuodesta 1867 vuoteen 1930, jolloin Tsagerin piirikunta luotiin. == Lähteet == == Aiheesta muualla == Luokka:Georgian historialliset maakunnat
Carlos Tenório

Carlos Tenório (s. 14. toukokuuta 1979) on ecuadorilainen jalkapalloilija. Tenório on esiintynyt Ecuadorin maajoukkueessa kahdessa MM-turnauksessa. Vuonna 2006 Saksan MM-kilpailuissa hän teki joukkueensa ensimmäisen maalin ottelussa Puolaa vastaan ja samoin seuraavassa ottelussa Costa Ricaa vastaan. Kaikkiaan hän pelasi 51 maaottelua ja teki niissä 12 maalia vuosina 2001–2009. Joukkuetasolla Al Saddissa hän on ollut Qatarin sarjan parhaita pelaajia. Hän teki eniten maaleja sarjassa sitten argentiinalaistähti Gabriel Batistutan. Qatarista hän siirtyi Arabiemiraattien Al-Nasr -seuraan. == Lähteet == Luokka:Ecuadorilaiset jalkapalloilijat Luokka:Vuonna 1979 syntyneet Luokka:Elävät henkilöt
Angels and Airwaves

Angels and Airwaves (tunnetaan myös lyhenteellä AVA) on vaihtoehtorockyhtye, jonka perustajajäseniin kuuluvat Blink 182:n entinen kitaristi-laulaja Tom DeLonge, Hazen Streetin ja Box Car Racerin kitaristi David Kennedy, The Distillersin ex-basisti Ryan Sinn ja The Offspring -rumpali Atom Willard. Yhtye julkaisi ensisinglensä The Adventure 18. toukokuuta 2006 ja esikoisalbuminsa We Don’t Need to Whisper 23. toukokuuta 2006. ==Historia== Yhtye julkaisi ensisinglensä The Adventure 18. toukokuuta 2006 ja esikoisalbuminsa We Don’t Need to Whisper 23. toukokuuta 2006. 23\. huhtikuuta 2007, AVA ilmoitti ettei Ryan Sinn soittaisi Free Earth Day-konsertissa yhtyeessä kehkeytyneiden erimielisyyksien takia. 15. toukokuuta Sinn kirjoitti yhtyeen fanisivulle, ettei hän ollut enää yhtyeen jäsen. 30 Seconds To Marsin ex-basisti Matt Wachter korvasi Sinnin konsertissa ja myöhemmin liittyi yhtyeen täysipäiväiseksi jäseneksi. AVAn toinen albumi I-Empire julkaistiin marraskuussa 2007. Se nousi iTunesin Top Album chartilla ensimmäiselle sijalle. Kolmas albumi Love julkaistiin ystävänpäivänä 14. helmikuuta 2010 digitaalisessa muodossa ja sen voi ladata ilmaiseksi yhtyeen kotisivuilta. Se julkaistiin kovakantisessa muodossa yhtyeen uusimmalla tupla-albumilla Love part.2. Tupla-albumi oli tarkoitus julkaista 22. maaliskuuta 2011, mutta Santa Barbaran elokuvafestivaaleilla järjestetyssä kyselytilaisuudessa DeLonge kertoi sekä elokuvan että albumin julkaisun siirtyvän syksylle 2011. 10\. elokuuta pidetyssä Love Live-tilaisuudessa julkaistiin tulevan levyn ensimmäinen single, nimeltään Anxiety. Yhtye julkaisi tupla-albumin ja elokuvan Love 11. marraskuuta 2011. 4\. lokakuuta 2011 Alternative Press kirjoitti Atom Willardin jättäneen yhtyeen. Myöhemmin yhtye vahvisti Willardin lähdön myös kotisivuillaan. Eroa kuvaillaan sopuisaksi. Yhtyeen uudeksi rumpaliksi valittiin Lostprophets-yhtyeessä vaikuttanut Ilan Rubin. ==Jäsenet== * Tom DeLonge – laulu ja kitara (2005–) * David Kennedy – kitara (2005–) * Eddie Breckenridge - basso ( 2014-) * Ilan Rubin – rummut (2011–) ===Entiset jäsenet=== * Ryan Sinn – basso (2005–2007) * Atom Willard – rummut (2005–2011) * Matt Wachter – basso (2007–2014) ===Muut=== * Roger Manning – koskettimet albumeilla We Don't Need to Whisper ja I-Empire ==Diskografia== ===Albumit=== * We Don't Need to Whisper (23. toukokuuta 2006) * I-Empire (6. marraskuuta 2007) * LOVE (12. helmikuuta 2010) * LOVE part.2 (11. marraskuuta 2011) * The Dream Walker (9. joulukuuta 2014) * Lifeforms (24. syyskuuta 2021) == Lähteet == ==Aiheesta muualla== * AVA:n viralliset sivut * Luokka:Yhdysvaltalaiset rockyhtyeet Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit
Cornish rex

Cornish rex on kissarotu, joka tunnetaan kiharasta turkista ja eloisasta luonteesta. ==Ulkonäkö== Cornish rex -rotuisten kissojen silmiinpistävimmät piirteet ovat siro ja korkeajalkainen vartalo, suuret korvat ja kihara karva. Kysymyksessä ei kuitenkaan ole samanlainen kihara turkki kuin esimerkiksi villakoirilla, vaan aaltomaisesti lainehtiva karva, joka ei kasva pituutta pentuajan jälkeen. Cornish rexin karva on hyvin pehmeää, silkkisen tuntuista. Kasvoissa karva on hyvin lyhyttä ja samettimaista, ja esimerkiksi kotikissoille tyypillinen korva-aukkojen edessä kasvava suojaava karvoitus puuttuu kokonaan. Myös viikset ja kulmakarvat ovat kiharat. Cornish rexeillä on kiilamainen pää ja keskikokoiset ovaalinmuotoiset silmät. Ulkoinen olemus voi johtaa tottumattoman harhaan: syliin hypännyt siro otus painaa paljon enemmän kuin odottaisi. Cornish rexit ovat hyvin lihaksikkaita, jopa niiden häntä on vahva. Niillä on pitkät varpaat, joilla ne pystyvät käsittelemään esineitä hyvin taitavasti. Kaikki värit ovat cornish rexillä sallittuja. ==Luonne== Kaikki kissat ovat notkeita ja nopeita, mutta cornish rexeillä nämä ominaisuudet ovat erityisen korostuneita. Cornish rex on leikkisä, ihmisten seurasta nauttiva, herkästi innostuva ja loputtoman utelias. Cornish rex on yksi aktiivisimmista kissaroduista. ==Suomen cornish rexit== Rekisteröityjä cornish rexejä on Suomessa lähes 2000, joten rotu ei ole erityisen harvinainen, mutta ei kaikkein tavallisimpiakaan. Ensimmäiset cornish rexit tuotiin Suomeen vuonna 1967, kasvatus alkoi vuonna 1968. Cornish rex on ollut Suomen Kissaliiton rekisteröidympien rotujen TOP10 -listalla jo useamman vuoden ajan. 2020 cornish rexejä rekisteröitiin 186 kpl, 2019 231 kpl ja 2018 193 kpl. ==Aiheesta muualla== * Cornish rex ry *Suomen Rex-kissayhdistys ry:n sivustolla on esitelty mm. rodun syntyhistoria. * Rex-kissa ystävät ry Luokka:Kissarodut
David Hodo

David Hodo (s. 7. heinäkuuta 1947 San Andreas, Kalifornia) oli Village People -yhtyeen alkuperäinen rakennusmies-hahmo. Hän sai myöhemmin lempinimen "Scar" (arpi) tulennielemisonnettomuuden seurauksena. David on yhä mukana Village Peoplen kokoonpanossa. Luokka:Yhdysvaltalaiset laulajat Luokka:Vuonna 1947 syntyneet Luokka:Elävät henkilöt
Egrisi

Egrisi () eli Lazica (, myös ) oli nykyisen Georgian länsiosassa antiikin aikana sijainnut valtio. Se oli muinaisen Kolkhiin seuraajavaltio ja lienee saanut eurooppalaisen nimensä ”Lazica” lazien mukaan ensimmäisellä vuosisadalla ennen ajanlaskun alkua. Egrisistä tuli Rooman valtakunnan vasallivaltio, kun Pompeius valloitti alueen noin vuonna 66 eaa., ja se pysyi Rooman vaikutuspiirissä vuosisatojen ajan. Georgialaisille ”Egrisi” oli varhaisin maan länsiosista käytetty nimi; sitä seurasivat myöhemmin ”Apkhazeti” (Abhasia) ja viimeisimpänä ”Imereti”. Kristinuskoon Egrisin asukkaat kääntyivät jo 300–400-luvuilla. 300–600-luvuilla Georgian alue oli jakautunut kahteen vaikutuspiiriin: roomalaiseen Egrisiin ja persialaisten vasallikseen alistamaan Iberiaan. Alue joutuikin kahden suurvallan taistelukentäksi. Egrisi tuli tunnetuksi Prokopioksen kirjoitusten myötä; hän kuvasi pitkää Lazican sotaa, jonka Bysantti ja sassanidien Persia kävivät 500-luvulla. Lazit kärsivät taisteluista vuosikymmenten ajan, kunnes sassanidien kuningas Khosrau I tunnusti Bysantin ylivallan alueella. Tämän jälkeen Egrisi pysyi Bysantin provinssina, kunnes sen valloitti pohjoinen Abhasian kuningaskunta 700-luvun lopulla. Kuningas Leon II nosti uuden yhdistyneen kuningaskunnan pääkaupungiksi Kutaisin. Seuraavalla vuosisadalla kuningaskunnan kirkko vetäytyi Konstantinopolin patriarkaatista ja liittyi yhteen Itä-Georgian kirkon kanssa. Lopulta vuonna 1008 Abhasian ja Kartlin kuningaskunnat yhdistyivät kuningas Bagrat III:n alaisuuteen, ja ensimmäistä kertaa maan itä- ja länsiosat muodostivat yhtenäisen poliittisen alueen, jolle annettiin nyt myös uusi nimi, ”Sakartvelo”. == Lähteet == == Aiheesta muualla == Luokka:Georgian entiset valtiot ja valtiomuodostelmat